Berlingske Tidende, 1795-09-04
London, den 21de August. Den 15de hujus stødte den engelske Lugger Spider, paa 5 Linieskibe, 6 Fregatter, 4 Kuttere og 1 Galliote af den udløbne hollandske Flaade, og blev forfulgt 9 a 10 Sø mil af samme. Efterat denne Beretning var indløbet, ere i Gaar Krigskibene Vennerable, Asia, Leopard, Jupiter, Calcutta. Daedalus og Circe med nok en Lugger, under Admitalerne Duncans og Pringles Commando, afseilede i Forening med den russiske Flaade fra Dünerne, for at opsøge den hollandske Flaade. - Hvormeget man end formodede, at de under Lord Moira i Southampton forsamlede Tropper af Brittiske og Emigrant=Regimenter, vare bestemte til Vestinden, faa siges der dog at der paa nye skal blive foretaget en Ex pedition mod de franske Kyster. Avantgarden skal bestaa af 4000 Mand brittiske Tropper under General Doyles Commando, ved hvilke Greven af Artois og nogle franske Adelsmænd skulle befinde sig. Lord Moira skal anføre Hovedcorpset, som skal bestaae af alle i Engeland værende Emigrantere, og et betydeligt Antal brittiske Regimenter. Hertugerne af Bourbon og Anguleme og alle franske Stabsofficerer, Grev de Serent, Monsr. de la Chapelle, de la Rosicmaae skulle følge med Armeen for et Par Dage siden indløb Depecher fra Monsteur i Verona til vor Regiering. De bleve overbragte af Grev Hautefort, som tillige medbragte Breve til Greven af Artois fra Hs. Kongelige Broder og strax aflagde et Besøg hos Hertugen af Harcourt. - Siden i Begyndelsen af denne Uge ere mange 1000 røde Uniformer med gule Opstager, som have Lilier paa Knapperne, blevne afsendte fra London til Emigranterne. - Man formoder stærkt, at et nyt almindeligt Parlementsvalg skal blive holdt: om for at slutte Fred eller tænke paa de beste Midler til Krigens Fortsættelse, er uvist. - Hidtil ere Udsigterne til en hastig Fred meget ugunstige. - Den tyrkiske Gesandt ved vort Hof skal efter Rygtet næstkommende Mandag forlade London og vende tilbage til Constantinopel - En Handeeltractat mellem Storbrittanien og Rusland er næsten istand. Det Beslag, som i vore Havne er bleven lagt paa de hollandske til Spanien bestemte Skibe, strækker sig blot til saadanne, som vare ladte med Krigsamunition, paa det Spanierne ikke skulde overlade samme til deres nye Venner, de Franske. Andre Skibe, som ikke havde saadan Ladning inde, have faaet Tilladelse at løbe ud, og man frygter nu ikke mere saa stærkt for et Fredsbrud med Spanien. Derimod har Frygt for, at den russiske Flaade skal opsøge den hollandske, hvilket skulde være det samme som en Krigserklæring, bragt vore offentlige Actier i nogle Dage meget til at falde. - Nogle Krigskibe have faaet Ordre strax at afseile til visse Pladser paa de franske Kyster, og blive geleidede af en Eskadre af Fregatter og Kanonbaade under Sir Sidney Smits Commando, Et irlandsk Regiment, som skulde indskibes til fremmed Tieneste, har vægret sig ved at adlyde denne Ordre. - Jfald vi skulde indtage St. Domingo, turde der, som nogle af vore Blade forsikre, blive anlagt en Colonie for de franske Royalister, og Jordegodsene deelte imellem dem. - Admiral Christians Eskadre skal i Midten af tilkommende Maaned af gaae med Tropper til Vestindien. - Ogsaa i Spanien har der været en meget rigelig Høst. - Vor Flaade, som laae Quiberonbay, krydser endnu bestandig paa de franske Kyster. Fra Portsmouth afgaae med det første mange Transportskibe for at overbringe samme frisk Vand og andre Fornødenheder.